als_Latn dik_Latn sag_Latn
Presidenti i Rusisë, Vladimir Putin, është shfaqur sot publikisht për të parë të herë prej 5 marsit teksa është takuar me presidentin e Kirgizisë, Almazbek Atambaev, në një pallat afër Shën Petersburgut.
Duke iu referuar spekulimeve në rritje për shëndetin dhe vendqëndrimin e tij gjatë mungesës së gjatë të paraqitjes në publik, që për të nuk është e zakonshme, zoti Putin theksoi se “pa thashetheme do të ishte gjë e mërzitshme”.
Presidenti Atambaev tha se Putin është në “gjendje të shkëlqyer” dhe se e ka shëtitur nëpër hapësirat e pallatit Konstantine, ku janë takuar.
Në spekulimet shtesë lidhur me mungesën e presidentit Putin, 62 vjeçar, ka pasur edhe thashetheme në rritje për thellimin e ndarjeve në qarqet sekrete politike dhe të sigurisë në Rusi, pas vrasjes së politikanit opozitar, Boris Nemtsov, afër presidencës së Rusisë, më 27 shkurt.
Kësisoj, merr fund misteri “i zhdukjes” 10-ditore të Putinit në publik.
16 mars 2015 (gazeta-Shqip.com)
als_Latn als_Latn als_Latn als_Latn als_Latn als_Latn